stanford-oval/wikipedia huggingface dataset:
พิจารณ์ เชาวพัฒนวงศ์
การทำงาน > การเมือง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พิจารณ์เข้าร่วมงานการเมืองกับพรรคอนาคตใหม่ และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 10 เขาได้รับเลือกตั้งเป็นสมาชิกสภาผู้แทนราษฎรสมัยแรก ต่อมาพรรคอนาคตใหม่ถูกยุบ จึงได้ย้ายมาสังกัดพรรคก้าวไกล และได้รับแต่งตั้งเป็นรองหัวหน้าพรรคก้าวไกล
พิจารณ์มีผลงานที่โดดเด่นในสภาคนหนึ่ง โดยเฉพาะการอภิปรายไม่ไว้วางใจรัฐบาลประยุทธ์ จันทร์โอชา ในการใช้สปายแวร์เพกาซัส ซึ่งเป็น 1 ใน 3 ระดับอาวุธสงครามร้ายแรง 3 ชนิดที่รัฐบาลจัดซื้อเข้ามา ซึ่งถูกใช้ในการสอดแนมและแฮ็กบัญชีโซเชียลมีเดียของนักวิชาการ นักกิจกรรมทางการเมือง รวมไปถึง สส.ของพรรคก้าวไกลอีกด้วย เพียงแค่รู้เบอร์โทรศัพท์ หรือ apple ID และสามารถล้วงข้อมูลส่วนตัวทั้งหมดของเหยื่อ รวมถึงเปลี่ยนโทรศัพท์เหยื่อเป็นกล้องและอุปกรณ์ดักฟังตลอด 24 ชั่วโมง นอกจากนี้ยังพบหลักฐานการสั่งซื้อสปายแวร์อื่น ๆ อีก ได้แก่สปายแวร์ที่ชื่อ RCS จากบริษัท Hacking Team ในอิตาลี
จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาไม่ได้ลงสมัครรับเลือกตั้ง แต่ยังคงทำงานสนับสนุนพรรคก้าวไกลในฐานะรองหัวหน้าพรรค โดยให้เหตุผลว่า การทำงานการเมืองแบบก้าวไกล ไม่จำเป็นต้องเป็น ส.ส.เสมอไป ไม่ว่าจะอยู่แนวหน้าหรือหลังบ้านล้วนมีความสำคัญต่อการสร้างพรรค จึงอยากเปิดทางให้สมาชิกคนอื่นได้มาทำงาน โดยเขาจะยังคงร่วมงานกับพรรค และจะนำเอาประสบการณ์ 4 ปีของการทำงานมาช่วยงานสร้างการเมืองใหม่แบบพรรคก้าวไกลในระยะยาวเพื่อปักธงทางความคิด และอุดมการณ์ของพรรคก้าวไกลต่อไป และได้รับมอบหมายให้ดูแลรับผิดชอบการเลือกตั้งสมาชิกสภาผู้แทนราษฎรในเขตกรุงเทพมหานคร
พิจารณ์ถูกวิจารณ์ในช่วงที่พรรคก้าวไกลกำลังจัดตั้งรัฐบาล โดยมีการทาบทามพรรคชาติพัฒนากล้ามาร่วมจัดตั้งรัฐบาลด้วย ซึ่งสร้างความไม่พอใจให้กับผู้สนับสนุนพรรค เนื่องจาก กรณ์ จาติกวณิช และสมาชิกพรรคบางคน ในอดีตเป็นผู้ร่วมการชุมนุม กปปส. ซึ่งสร้างความเสียหายในด้านการเมืองจวบจนถึงทุกวันนี้ จนถึงขั้นมีแฮชแท็กในโซเชียลมีเดีย #มีกรณ์ไม่มีกู ต่อมาทางพรรคก้าวไกลก็ได้ยกเลิกการทาบทามพรรคชาติพัฒนากล้าในเวลาต่อมา
การทำงาน > การเมือง > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
เซฟาโลสปอริน

ยากลุ่ม Cephalosporins  จัดเป็นยาปฏิชีวนะกลุ่ม B-lactams ที่สกัดจากเชื้อรา Cephalosporium acremonium ซึ่งสารประกอบที่สกัดได้จากเชื้อรานี้มี 3 ชนิด คือ Cephalosporin P, Cephalosporin N และ Cephalosporin C ซึ่งยาที่ใช้ในปัจจุบันเป็นอนุพันธุ์กึ่งสังเคราะห์ที่ได้จาก Cephalosporin C เพราะมีประสิทธิภาพในการยับยั้งและฆ่าเชื้อแบคทีเรียได้ทั้งแกรมบวกและแกรมลบ
คุณสมบัติทางเคมี

ยากลุ่ม Cephalosporins มีสูตรโครงสร้างคล้ายยากลุ่ม Penicillins โดยโครงสร้างประกอบด้วย 7-aminocephalosporanic acid nucleus ซึ่งประกอบด้วยวงแหวน B-lactam เชื่อมติดกับวงแหวน dihydrothiazine ส่วน Penicillins นั้นโครงสร้างประกอบด้วยวงแหวน B-lactam เชื่อมติดกับวงแหวน thiazolidine
กลไกการออกฤทธิ์

ยับยั้งการสร้างผนังเซลล์ของแบคทีเรีย โดยจับกับ penicillin-binding protein (PBP) แล้วยับยั้ง transpeptidase ใน PBP ซึ่งเป็นเอนไซม์ที่ใช้ในการ cross-link สาย peptidoglycan เพื่อสร้างผนังเซลล์
กระตุ้นเอนไซม์ autolysin ทำให้แบคทีเรียย่อยสลายตัวเองมากขึ้น
ยามีฤทธิ์ bactericidal แต่อาจมีฤทธิ์ bacteriostatic ขึ้นอยู่กับชนิดของแบคทีเรียและขนาดของยาที่ใช้
การแบ่งกลุ่ม

Cephalexin
Cephradine
Cefadroxil
Cefazolin
Cefaclor
Cefuroxime axetil
Cefprozil
Loracarbef
Cefotetan
Cefoxitin
Cefuroxime
Cefixime
Cefpodoxime
Cefdinir
Ceftibuten
Cefoperazone
Cefotaxime
Ceftazidime
Ceftizoxime
Ceftriaxone
Cefepime
Cefpirome
Ceftobiprole
Ceftaroline
กลไกการดื้อยา

เชื้อแบคทีเรียสร้าง B-lactamases มากขึ้น
เปลี่ยนแปลงที่ PBP
ลดการผ่านของยาเข้าสู่เซลล์
เภสัชจลนศาสตร์

ยากลุ่ม Cephalosporins ถูกขับถ่ายได้ 2 ทาง ดังนี้
ทางไต เป็นส่วนใหญ่โดยกระบวนการ Glomerular filtration, Tubular secretion หรือทั้งสองอย่าง
ทางน้ำดี โดยผ่านตับ พบเป็นส่วนน้อย เช่น Ceftriaxone, Cefoperazone
อาการไม่พึงประสงค์

การแพ้ยา เช่น ผื่นคัน ลมพิษและanaphylaxis (พบน้อย) มักพบอาการแพ้ในผู้ที่มีประวัติแพ้ยากลุ่ม Penicillins
ผลต่อระบบทางเดินอาหาร เช่น คลื่นไส้ อาเจียน
ผลต่อตับ เช่น ทำให้ระดับ SGOT และ SGPT เปลี่ยนแปลง ซึ่งสามารถกลับสู่ภาวะปกติได้เมื่อหยุดยา
ผลต่อไต เช่น ทำให้ระดับ BUN และ serum creatinin เพิ่มขึ้น
ผลต่อระบบประสาทส่วนกลาง เช่น ปวดศีรษะ วิงเวียน
ปฏิกิริยาเฉพาะที่บริเวณที่ฉีด เช่น ถ้าฉีดเข้ากล้ามเนื้อจะทำให้ปวดมากบริเวณที่ฉีด หรือถ้าฉีดเข้าเส้นเลือดดำในขนาดที่สูงเป็นเวลานานอาจทำให้หลอดเลือดดำอักเสบได้
ติดเชื้อแทรกซ้อนได้ง่าย เช่น เชื้อรา Candida และ Pseudomonas
ข้อห้ามและข้อควรระวัง

ห้ามใช้ในผู้ที่มีประวัติแพ้ยากลุ่ม Cephalosporins และ Penicillins
หลีกเลี่ยงการใช้ยากลุ่มนี้ในหญิงตั้งครรภ์และให้นมบุตร
รายชื่อคาถาในแฮร์รี่ พอตเตอร์

เวทมนตร์คาถาในแฮร์รี่ พอตเตอร์ เกิดขึ้นในชุดวรรณกรรมโดยผู้ประพันธ์ เจ. เค. โรว์ลิง การกล่าวถึงหลักของ "เวทมนตร์คาถา" ในเรื่องนั้นประกอบด้วยท่าทางประกอบการใช้ไม้กายสิทธิ์ของตัวละคร ประกอบกับการร่ายเวทมนตร์โดยออกเสียงหรือในใจ ในหนังสือและชุดภาพยนตร์ที่เกี่ยวข้อง ชื่อของเวทมนตร์คาถาหรือการเปล่งเสียงส่วนใหญ่นำมาจากตันติภาษา โดยเฉพาะอย่างยิ่ง ภาษาละติน ชื่อเหล่านี้ไม่ได้ถูกต้องตามหลักไวยากรณ์ในภาษาใด ๆ วลีที่ใช้ในการร่ายเวทมนตร์ส่วนใหญ่คล้ายกับคำภาษาละตินที่มีความหมายแต่ไม่ใช่
ในแฮร์รี่ พอตเตอร์กับเจ้าชายเลือดผสม ได้มีการเสนอแนวคิดการร่ายเวทมนตร์โดยไม่ต้องออกเสียง (คาถาไร้เสียง) ทำให้เวทมนตร์คาถาบางบทไม่มีการออกเสียง โดยก่อนหน้านั้น ทุกคาถาที่ร่ายออกมาโดยตัวละครสำคัญล้วนมีการท่องคาถาอย่างเหมาะสม แม้ผู้ใช้เวทมนตร์ผู้ใหญ่ระดับก้าวหน้าอาจใช้คาถาโดยไม่ต้องเปล่งเสียงออกมาในหนังสือเล่มก่อน ๆ ด้วยเหตุนี้ คำร่ายคาถาซึ่งใช้สำหรับเวทมนตร์บางบทที่พบในเจ้าชายเลือดผสมและเรื่องต่อเนื่อง เครื่องรางยมทูต จึงไม่มี
เวทมนตร์คาถาที่อยู่ในรายการด้านล่างนี้เรียงตามคำร่ายคาถาในภาษาอังกฤษ โดยมีชื่อทั่วไปอยู่ในวงเล็บ คาถาบางบทไม่รู้คำร่ายคาถา และเพียงกล่าวถึงในข้อความเฉพาะชื่อไม่เป็นทางการ ซึ่งอาจเป็นเพราะปรากฏในเรื่องเฉพาะเมื่อร่ายแบบไม่เปล่งเสียงเท่านั้น หรือเพราะไม่เคยกล่าวถึงในหนังสือ เพียงแต่กล่าวถึงเท่านั้น เวทมนตร์คาถาส่วนใหญ่ที่ร่ายระหว่างตัวละครผู้ใหญ่ในหนังสือทั้งเจ็ดเล่มดูเหมือนจะไม่เปล่งเสียงออกมาเลย มีเพียงผลของคาถาเท่านั้นที่สามารถระบุได้
A
B
C
D
E
F
G
H
I
J
K
L
M
N
O
P
Q
R
S
T
U
V
W
X
Y
Z
อรรถวิชช์ สุวรรณภักดี

| อรรถวิชช์ สุวรรณภักดีม> ว.ม., ป.ช. |
| --- | --- |
อรรถวิชช์ใน พ.ศ. 2566

สมาชิกสภาผู้แทนราษฎรกรุงเทพมหานคร
ดำรงตำแหน่ง 23 ธันวาคม พ.ศ. 2550 – 8 ธันวาคม พ.ศ. 2556
รองหัวหน้าพรรคชาติพัฒนากล้า
ดำรงตำแหน่ง 16 ตุลาคม พ.ศ. 2565 – 11 ตุลาคม พ.ศ. 2566
เลขาธิการพรรคกล้า
ดำรงตำแหน่ง 7 มีนาคม พ.ศ. 2563 – 1 กันยายน พ.ศ. 2565
 
ข้อมูลส่วนบุคคล
เกิด: 26 มีนาคม พ.ศ. 2521 (46 ปี) กรุงเทพมหานคร ประเทศไทย
พรรคการเมือง: ประชาธิปัตย์ (2550–2563)   กล้า (2563–2565)   ชาติพัฒนากล้า (2565–2566)  รวมไทยสร้างชาติ (2567–ปัจจุบัน)
คู่สมรส: พิณ สุวรรณภักดี
บุตร: 2 คน
บุพการี: สมพงศ์ สุวรรณภักดี (บิดา) ภคินี สุวรรณภักดี (มารดา)
ชื่อเล่น: เอ๋

อรรถวิชช์ สุวรรณภักดี (เกิด 26 มีนาคม พ.ศ. 2521) ชื่อเล่น เอ๋ เป็นนักการเมืองชาวไทย อดีตรองหัวหน้าพรรคชาติพัฒนากล้า อดีตเลขาธิการพรรคกล้า อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ อดีตประธานกรรมาธิการกิจการชายแดนไทย อดีตกรรมการสภาสถาบันพระปกเกล้า ปัจจุบันสังกัดพรรครวมไทยสร้างชาติ และเป็นประธานกรรมการปรับปรุงกฎหมายเพื่อการปฏิรูปอุตสาหกรรม
ประวัติ

อรรถวิชช์ สุวรรณภักดี เกิดวันที่ 26 มีนาคม พ.ศ. 2521 ที่กรุงเทพมหานคร เป็นบุตรของนายสมพงศ์ สุวรรณภักดี อดีตอัยการ (ถึงแก่กรรม) กับนางภคินี สุวรรณภักดี อดีตรองกรรมการผู้จัดการธนาคารมหานคร
อรรถวิชช์ สมรสกับพิณ สุวรรณภักดี (สกุลเดิม บูรพชัยศรี) มีบุตร 2 คน
อรรถวิชช์ มีงานอดิเรกคือ การสะสมรถโบราณ โดยได้ดำรงตำแหน่งเป็น เลขาธิการสมาคมรถโบราณแห่งประเทศไทย และเป็นเลขาธิการที่อายุน้อยที่สุดเท่าที่เคยมีมาอีกด้วย[ต้องการอ้างอิง] นอกจากนี้แล้วยังมีค่ายมวยเป็นของตัวเอง ชื่อ "ส.สุวรรณภักดี" ที่มีนักมวยในสังกัดเป็นแชมเปี้ยนของเวทีมวยลุมพินีในรุ่นแบนตัมเวต (118 ปอนด์) คือขวานเพชร ส.สุวรรณภักดี
การศึกษา

อรรถวิชช์ สุวรรณภักดี สำเร็จการศึกษาชั้นประถมศึกษาและมัธยมศึกษา จากโรงเรียนเซนต์คาเบรียล รุ่น 75 (ศิษย์เก่าดีเด่น) ปริญญาตรี นิติศาสตรบัณฑิต จากมหาวิทยาลัยธรรมศาสตร์ รุ่นรหัส 38 (ศิษย์เก่าดีเด่น) ปริญญาโท นิติศาสตรมหาบัณฑิต สาขากฎหมายการเงินการธนาคาร มหาวิทยาลัยบอสตัน ประเทศสหรัฐ และ ปริญญาเอก รัฐประศาสนศาสตรดุษฎีบัณฑิต มหาวิทยาลัยกรุงเทพธนบุรี (ศิษย์เก่าดีเด่น)
นอกจากนั้น เขายังผ่านการศึกษาอบรมอีกหลายหลักสูตร เช่น ประกาศนียบัตรผู้ผ่านการฝึกอบรมวิชาว่าความแห่งสภาทนายความ ประกาศนียบัตรแนวคิดพื้นฐานเกี่ยวกับการจัดการความขัดแย้งด้านนโยบายสาธารณะโดยสันติวิธี ประกาศนียบัตรชั้นสูงหลักสูตรการเมืองการปกครองในระบอบประชาธิปไตยสำหรับนักบริหารระดับสูง สถาบันพระปกเกล้า ประกาศนียบัตร หลักสูตรผู้บริหารระดับสูงสถาบันวิทยาการตลาดทุน ประกาศนียบัตร หลักสูตรการพัฒนากรรมการบริษัทมืออาชีพ สมาคมส่งเสริมสถาบันกรรมการบริษัทไทย (IOD) DCP รุ่น107 ประกาศนียบัตร หลักสูตรผู้บริหารระดับสูงด้านการบริหารงานพัฒนาเมือง  มหานคร รุ่น 3 ประกาศนียบัตร หลักสูตรนักบริหารระดับสูง “ธรรมศาสตร์เพื่อสังคม” นมธ.รุ่น1
อรรถวิชช์ สำเร็จการศึกษาระดับปริญญาตรีจากคณะนิติศาสตร์ มหาวิทยาลัยธรรมศาสตร์ โดยอภิสิทธิ์ เวชชาชีวะ อดีตหัวหน้าพรรคประชาธิปัตย์ได้แนะนำให้ไปเรียนต่อในระดับปริญญาโท[ต้องการอ้างอิง] จนสำเร็จการศึกษาในสาขากฎหมายการเงินการธนาคารจาก มหาวิทยาลัยบอสตัน ประเทศสหรัฐ
ทรัพย์สิน

ในปี พ.ศ. 2557 เขาเคยชี้แจงต่อ คณะกรรมการป้องกันและปราบปรามการทุจริตแห่งชาติ ว่าตนมีทรัพย์สิน 201 ล้านบาท ซึ่งเมื่อรวมกับทรัพย์สินของภรรยาและบุตรจะมี 366.7 ล้านบาท หนี้สิน 1.7 ล้านบาท พร้อมกับชี้แจงว่ามีรายได้ 202,217 บาทต่อเดือน เป็นเงินกองทุนเลี้ยงชีพ และค่าเช่าอสังหาริมทรัพย์
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

เว็บไซต์อย่างเป็นทางการของ นายอรรถวิชช์ เก็บถาวร 2019-09-11 ที่ เวย์แบ็กแมชชีน
บทสัมภาษณ์นายอรรถวิชช์ ในรายการ ThaisWatchTV เก็บถาวร 2011-12-06 ที่ เวย์แบ็กแมชชีน
ข้อมูลเพิ่มเติม
| ด ค กพรรคกล้า |
| --- | --- |
หัวหน้าพรรค:  กรณ์ จาติกวณิช  จีระยุทธ วีรวงศ์ 
รองหัวหน้าพรรค:  ภิมุข สิมะโรจน์  พงศ์พรหม ยามะรัต  จิรัฏฐ์ วณิชพุฒิพงศ์ 
เลขาธิการพรรค:  อรรถวิชช์ สุวรรณภักดี  สุดารัตน์ กิ่งนอก 
หัวข้อที่เกี่ยวข้อง:  พรรคประชาธิปัตย์  พรรคชาติพัฒนา
โปเตโต้

| โปเตโต้ |
| --- | --- |

ข้อมูลพื้นฐาน
ที่เกิด:  จังหวัดเชียงใหม่ ประเทศไทย
แนวเพลง:  ป็อปร็อก  ออลเทอร์นาทิฟร็อก  โพสต์ฮาร์ดคอร์  ป็อป 
ช่วงปี: พ.ศ. 2544–2545   พ.ศ. 2546–ปัจจุบัน
ค่ายเพลง:  Gmm Grammy  (พ.ศ. 2544–2545) Music Cream (พ.ศ. 2546–2550) genie records (พ.ศ. 2550–2553, พ.ศ. 2557–ปัจจุบัน) WE Records (พ.ศ. 2553–2554) WerkGang (พ.ศ. 2554–2557)

สมาชิก:   พัฒน์ชัย ภักดีสู่สุข (ปั๊ป)  ทีฆทัศน์ ทวิอารยกุล (ชูหั่ง)  ปิยวัฒน์ อนุกูร (โอม)  กานต์ อ่ำสุพรรณ (กานต์)  เกียรติยศ มาลาทอง (อั้ม) 

อดีตสมาชิก:   ปีย์ชนิตถ์ อ้นอารี (ปีย์) - (เสียชีวิต)  อรนุช ตั้งเดชาวุฒิ (นุช)  นันทไกร ฉ่ำใจหาญ (โน้ต)  สุวาทิน วัฒนวิทูกูร (บ๋อม)  รัตนพล เก่งเรียน (วิน) 

เว็บไซต์: Official Website
โปเตโต้ (อังกฤษ: Potato) หรือชื่อเดิม เดอะ โปเตโต้ เป็นวงดนตรีร็อกสัญชาติไทยสังกัดจีนี่ เรคคอร์ด เป็นวงดนตรีที่ได้รับความนิยมสูงมากในหมู่วัยรุ่นไทยในปัจจุบัน มีผลงานเพลงออกมาหลายอัลบั้ม เคยยุบวงไปครั้งหนึ่งเมื่ออดีตนักร้องนำคือ ปีย์ชนิตถ์ อ้นอารี (ปีย์) (ได้เสียชีวิต) สุวาทิน วัฒนวิทูกูร (บ๋อม) จึงได้ตั้งวงขึ้นมาใหม่ โดย พัฒน์ชัย ภักดีสู่สุข (ปั๊ป) ได้ขึ้นมาเป็นนักร้องนำอย่างเต็มตัว และผลิตผลงานเพลงออกมาจนมีชื่อเสียงในปัจจุบัน
ประวัติ > พ.ศ. 2543–2544: ก่อตั้งวงและอัลบั้มแรก โปเตโต้

โปเตโต้เริ่มต้นขึ้นที่โน้ต ปีย์ และบ๋อม มีโอกาสร่วมงานกันครั้งแรกในการถ่ายโฆษณาโค้ก ด้วยเข้าตาเหล่าทีมงาน จึงได้เข้ามาสกรีนเทสต์ ที่แกรมมี่ฯ โดยปีย์เป็นนักร้องนำ แต่ก็ยังขาดมือเบส จึงต้องทำการคัดเลือกนักดนตรีในตำแหน่งนี้กันอีกรอบ โดยอรนุช ตั้งเดชาวุฒิ (นุช) เป็นมือเบสหญิงที่เข้ามาคัดเลือกในครั้งนั้น ฝีมือของเธอถูกใจทั้งทีมงานและสมาชิกในวง นุชจึงกลายเป็นสมาชิกคนที่ 4 ในที่สุด และสมาชิกคนสุดท้ายของวงในช่วงนั้นก็คือ ปั๊ป
อัลบั้มแรกของวงโปเตโต้มีชื่อเดียวกับวง ปรากฏตัวเมื่อปี พ.ศ. 2544 เน้นที่ลักษณะโดดเด่นคือ ความมันส์และตรงไปตรงมา มีเพลงที่ได้รับความนิยมอย่าง "เร็วมาก" และ "ทำนองที่หายไป" ทำให้ชื่อของโปเตโต้เป็นที่รู้จักของวัยรุ่นไทยอย่างรวดเร็ว ในขณะที่ "เธอไปกับใคร" ก็กลายเป็นอีกเพลงที่ได้รับความนิยมในทันทีที่ถูกเปิดทางวิทยุ หลังจากเสร็จสิ้นการทำงานเพลงชุดแรก นุช มือเบสซึ่งมีความจำเป็นในเรื่องการเรียน จึงขอลาออกจากวงไปเรียนต่อต่างประเทศ
ประวัติ > พ.ศ. 2545–2546: อัลบั้ม โก...ออน และการเสียชีวิตของ ปีย์

ระหว่างการอัดอัลบั้มที่สองอยู่นั้น ปีย์ นักร้องนำและมือกีตาร์ ได้เสียชีวิตเมื่อวันที่ 3 ตุลาคม พ.ศ. 2545 แต่ก่อนที่ปีย์จะเสียชีวิต ก็ได้เริ่มทำผลงานอัลบั้มชุดที่ 2 ชื่อ โก...ออน (Go...On) ไปแล้วถึง 3 เพลง ได้แก่ เพลง "น้ำหอม" ที่ปีย์ได้อัดและร้องไว้จนเสร็จเรียบร้อยแล้ว และเพลง "ไม่ให้เธอไป" ซึ่งปีย์ได้แต่งทำนองไว้ ส่วนเพลง "กล้าพอไหม" ได้ถูกเรียบเรียงใหม่ หลังจากที่ปีย์เสียชีวิตนั้น ทำให้วงได้หยุดชะงักลง ซึ่งต่อมาเพลงทั้งสามเพลงที่ได้รับการโปรโมทนั้นได้รับความนิยมอย่างสูงในหมู่วัยรุ่น และในขณะที่ปั๊ป บ๋อม และโน้ต ยังรักที่จะอยากเล่นดนตรีต่อไป ทั้งสามจึงตัดสินใจกลับมารวมวงอีกครั้งในปี พ.ศ. 2546 และเดินหน้าทำงานเพลง เพื่อสานต่อความฝันของพวกเขาและปีย์ โดยการหาสมาชิกเพิ่มเติม โน้ตจึงได้ชักชวน "โอม" มาเป็นมือเบส ซึ่งเคยเรียนอยู่ที่เดียวกันและเล่นดนตรีมาด้วยกัน ส่วนบ๋อมได้ติดต่อ "วิน" มือกีตาร์ ที่เคยเรียนดนตรีและร่วมแสดงดนตรีงานโรงเรียนมาด้วยกัน เข้ามาเป็นสมาชิกเสริมคนสุดท้ายของวง จาก 3 เพลงแรกที่ทำค้างไว้ พวกเขานำมาสานต่อทิศทางของดนตรีให้ชัดเจนขึ้น ด้วยความต้องการเสียงดนตรีสด หนักแน่น แต่ผสมผสานความนุ่มนวลของเมโลดี้ และด้วยเสน่ห์เสียงของกีตาร์อะคูสติก
ประวัติ > พ.ศ. 2556–2562: อัลบั้ม ชุดที่เจ็ด

ปี พ.ศ. 2556 ทางวงได้ปล่อยซิงเกิล "ระหว่างทาง" ออกสู่คนฟังเป็นครั้งแรก และไม่นานก็ได้ปล่อยซิงเกิลฮิตอย่าง "ฮู้ฮู" และ "กี่พรุ่งนี้"ประสบความสำเร็จอย่างดี
ปี พ.ศ. 2558 ได้ออกซิงเกิลฮิต อย่าง "สมดุล" "ทิ้งไว้กลางทาง"  และ "รอย" โดยเวลานี้เป็นช่วงที่วงโปเตโต้กลับมาประสบความสำเร็จแบบถล่มทลาย โดยเฉพาะอย่างยิ่งกับเพลง "ทิ้งไว้กลางทาง" ซึ่งมียอดชมในยูทูปเกิน 100 ล้านวิวของผู้ชม
ปี พ.ศ. 2559 ได้ออกซิงเกิลฮิต "ตัวปลอม" มี 2 เวอร์ชัน สไตล์ โปเตโต้และลุลา
ปี พ.ศ. 2560 ได้ออกซิงเกิลฮิต "เธอทำให้ได้รู้" ร้องคู่กับ สหรัถ สังคปรีชา และ "ทุกด้านทุกมุม" โดยเพลงนี้ได้ร้องคู่กับ พงษ์สิทธิ์ คำภีร์
ปี พ.ศ. 2562 ได้ออกซิงเกิลฮิต "ยังคง"
ประวัติ > พ.ศ. 2564–2567 : อัลบั้ม Friends

วันที่ 20 พฤศจิกายน พ.ศ. 2564 โปเตโต้ออกซิงเกิล "ทำนองที่มีเธอ" ซิงเกิลแรกในอัลบั้มที่ 8 Friends ซึ่งซิงเกิลนี้เป็นส่วนหนึ่งของกิจกรรม เนื้อติดมัน ที่เปิดโอกาสให้แฟนเพลงร่วมส่งเนื้อเพลง ในอัลบั้มนี้ยังมีการเปิดตัวอั้ม เกียรติยศ มาลาทอง มือคีย์บอร์ด ในฐานะสมาชิกอย่างเป็นทางการ
ผลงาน

| ผลงานเพลงของโปเตโต้ |
| --- | --- |
สตูดิโออัลบั้ม: 8
ซิงเกิล: 10
ผลงาน > สตูดิโออัลบั้ม

หมายเหตุ: สมาชิกของวงที่มีชื่อเล่นเป็น ตัวเอน คือ สมาชิกแบกอัปในอัลบั้มนั้น ๆ ของวง
| ชื่ออัลบั้ม | รายละเอียด | รายชื่อเพลง | สมาชิกในอัลบั้ม |
| --- | --- | --- | --- |
| Potato โปเตโต้ |  ออกจำหน่าย: 10 สิงหาคม พ.ศ. 2544  แนวเพลง: ป็อปร็อก,ป็อป,ออลเทอร์นาทิฟร็อก  สังกัด: Grammy G |  เร็วมาก (ปีย์)  เธอไปกับใคร (ปั๊ป)  ร้องไห้ไม่เป็น (ปั๊ป)  ลืมมันซะ (ปีย์)  อยู่นี่ไง..เพื่อน (ปีย์)  ทำนองที่หายไป (ปั๊ป)  ไม่ให้ (ปั๊ป)  คนดีไม่มีที่อยู่ (ปั๊ป)  วันละ 1 หน (ปีย์)  ส้วม (ปีย์) | ปั๊ป ปีย์ นุช โน๊ต บ๋อม |
| Go...On โกออน |  ออกจำหน่าย: 30 กันยายน พ.ศ. 2546  แนวเพลง: ออลเทอร์นาทิฟร็อก,ป็อปร็อก,ป็อป,ร็อก  สังกัด: Music Cream |  ไม่ให้เธอไป  ชู้ บี ดู วับ  ทำไมหน้าบึ้ง  ผู้ชายขี้กลัว  ไม่เป็นไรเกรงใจ  น้ำหอม (ปีย์)  กล้าพอไหม  ความทรงจำ  ลืมตาในน้ำ (ปั๊ป, วิน [ร้องประสาน])  อย่าไปเสียน้ำตา (วิน)  ไม่น่าเลย | ปั๊ป วิน โอม โน๊ต บ๋อม |
| Life ไลฟ์ |  ออกจำหน่าย: 26 สิงหาคม พ.ศ. 2548  แนวเพลง: ออลเทอร์นาทิฟเมทัล,ออลเทอร์นาทิฟร็อก,ป็อป  สังกัด: Music Cream |  Day (Overture)  ที่เดิม  ปากดี  ลา ลา ลา  วางไว้  ภาษากาย  Letter  รักแท้ ดูแลไม่ได้  อย่ามาทำหน้าตาดี (วิน)  กำแพง  สามเวลา (Feat. Da Endorphine)  หวังดีเสมอ | ปั๊ป วิน โอม บ๋อม |
| Sense เซนส์ |  ออกจำหน่าย: 30 มกราคม พ.ศ. 2550  แนวเพลง: ออลเทอร์นาทิฟร็อก,ป็อปร็อก  สังกัด: Music Cream |  บันไดเสียง  เพียงพอ  คนกลาง  ห้ามใจไม่ไหว  เข้าทาง  ฟังความข้างเดียว  ปล่อย  นี่แหละความเสียใจ  ถ้าพรุ่งนี้ฉันทำไม่ได้ (วิน)  ชีวิตที่ขาดเธอ (เพลงประกอบละครเรื่อง เจ้าหญิงวุ่นวายกับเจ้าชายเย็นชา)  Night Life | ปั๊ป วิน โอม บ๋อม |
| Circle เซอร์เคิล |  ออกจำหน่าย: 19 ธันวาคม พ.ศ. 2551  แนวเพลง: ออลเทอร์นาทิฟร็อก,ป็อปร็อก,ป็อป,เมทัลคอร์  สังกัด: genie records |  Circle  ทนพิษบาดแผลไม่ไหว  รอ  ฉันรักเธอ  พระจันทร์ดวงเก่า  สิ่งที่ใจต้องการ (วิน)  แชร์ (Share)  เบียด  ยื้อ (Featuring เต๋า Sweet Mullet) เพลงประกอบภาพยนตร์เรื่อง โลงต่อตาย  มีอะไรจะเล่าให้ฟัง | ปั๊ป วิน โอม กานต์ |
| Human ฮิวแมน |  ออกจำหน่าย: 24 กุมภาพันธ์ พ.ศ. 2554  แนวเพลง: ออลเทอร์นาทิฟร็อก,ร็อก,ป็อปร็อก,ป็อป  สังกัด: We Records |  เล่นลิ้น  ไม่รู้จะอธิบายยังไง  จำอะไรไม่ได้  ง่าย ๆ  เธอยัง  Human (Feat. โอ่ง เอบีนอร์มัล)  อาย  สัญญา(จะไม่ไปไหน) (Feat.พล Clash) (เพลงประกอบละครเรื่อง เพียงใจที่ผูกพัน)  อุปสรรคก่อให้รักบังเกิด (Feat. สิงโต นำโชค)  รัก...จัดให้  สัญญา(จะไม่ไปไหน) (Original Version) | ปั๊ป โอม กานต์ โอ่ง เอบีนอร์มัล แบ็คอัพ |
| CHUDTEEJED ชุดที่เจ็ด |  ออกจำหน่าย: 4 เมษายน พ.ศ. 2562  แนวเพลง: ออลเทอร์นาทิฟร็อก,ร็อก,ป็อปร็อก,พังก์ร็อค,ป็อป  สังกัด: Werkgang,  genie records |  อรุณ  ฮู้ฮู  เท่าไหร่ไม่จำ (เพลงประกอบละครเรื่อง บาปรัก)  เธอทำให้ได้รู้  รอย  ทิ้งไว้กลางทาง  เธอคือเรื่องจริง (ใคร)  ทุกด้านทุกมุม feat. ปู พงษ์สิทธิ์  ดวง  กี่พรุ่งนี้  ยังคง  สมดุล  ก็ยังดี  แค่นี้  ไม่เป็นไร (ตอนเย็น) | ปั๊ป โอม กานต์ ชูหั่ง อั้ม มือคีย์บอร์ด แบ็คอัพ |
| Friends เฟรนด์ส |  ออกจำหน่าย: 20 พฤจิกายน พ.ศ. 2564  สังกัด: genie records |  คนตัวเล็ก  หมดความหมาย  สิ่งไม่มีชีวิต feat. แสตมป์ อภิวัชร์  ยังมีฉัน  ทำนองที่มีเธอ  ไม่มีคำจำกัดความ  เพื่อนเธอ  ทำเป็นเล่น feat. เต้ Bomb At Track  อีกไม่ช้า feat. Slot Machine  พูดไม่ได้ | ปั๊ป โอม กานต์ ชูหั่ง อั้ม |
อัลบั้ม Life
อัลบั้ม Sense
อัลบั้ม Circle
ผลงาน > ผลงานโฆษณา

โฆษณา โค้ก ร่วมกับวง ฟลาย (ก่อนตั้งวง Potato)
รถจักรยานยนต์ ซูซูกิ รุ่น Step125
โฆษณา โรลเลอร์โคสเตอร์ (วงมันฝรั่ง - มันฝรั่งมือกีตาร์ รับบทโดย ปั๊ป,มันฝรั่งมือเบส รับบทโดย โอม,มันฝรั่งมือกลอง รับบทโดย บ๋อม)
M150 ชุด Energy Drink Thai Commercial (ปีศาจ)
M150 ชุด Energy Drink Thai Commercial 2 (ลุย)
โฆษณา ทรอส (สเปรย์ระงับกลิ่น, ครีมอาบน้ำ, Hair wax) (พ.ศ. 2554)
โฆษณา โค้ก ชุด COKE SUPER CUP (พ.ศ. 2554)
โฆษณา โค้ก ชุด Coke Music Wall (พ.ศ. 2554)
โฆษณา เบอร์ดี้ เพลง ผู้ชนะ คู่กับ ดา เอ็นโดรฟิน (พ.ศ. 2555)
โฆษณา โค้ก ชุด  ซัมเมอร์ซ่า (พ.ศ. 2556)
ผลงาน > ละคร

บ้านนี้มีรัก (รับเชิญ)
ทิ้งไว้กลางทาง The Series
รางวัล

| รางวัล | สาขา | เสนอชื่อเข้าชิง | ผล |
| --- | --- | --- | --- |
| Seed Award 2005 | เพลงยอดนิยมสุดซี้ดประจำปี | รักแท้ ดูแลไม่ได้ | ชนะ |
| Seed Award 2005 | อัลบั้มยอดเยี่ยมสุดซี้ดประจำปี | อัลบั้ม Life | ชนะ |
| Top Award 2006 | นักร้องกลุ่มยอดเยี่ยม | โปเตโต้ | ชนะ |
| Top Award 2007 | นักร้องกลุ่มยอดเยี่ยม | โปเตโต้ | ชนะ |
| Top Award 2008 | นักร้องกลุ่มยอดเยี่ยม | อัลบั้ม Refresh | ชนะ |
| Gmember Award 2009 | ศิลปินกลุ่มแห่งปี | โปเตโต้ | ชนะ |
| Sudsapda Yang&Smart 2009 | ศิลปินกลุ่มยอดนิยม | โปเตโต้ | ชนะ |
| ท็อปอวอร์ด 2009 | ศิลปินกลุ่มยอดเยี่ยม | อัลบั้ม Circle | ชนะ |
| สยามดารา สตาร์ส ปาร์ตี้ 2009 | เพลงฮิตโดนใจ | แชร์ | ชนะ |
| Gmember Award 2011 | ศิลปินร็อคยอดนิยม | โปเตโต้ | ชนะ |
| Gmember Award 2011 | เพลงร็อคยอดนิยม | ไม่รู้จะอธิบายยังไง | ชนะ |
| Gmember Award 2011 | มิวสิกวิดีโอยอดนิยม | ไม่รู้จะอธิบายยังไง | ชนะ |
| สยามดารา สตาร์ส อวอร์ดส์ 2011 | นักร้องกลุ่มยอดนิยม | โปเตโต้ | ชนะ |
| ไนน์เอ็นเตอร์เทน อวอร์ดส์ ครั้งที่ 4 | นักร้องกลุ่มแห่งปี | อัลบั้ม Human | ชนะ |
| ไนน์เอ็นเตอร์เทน อวอร์ดส์ ครั้งที่ 5 | ศิลปินกลุ่มแห่งปี | อัลบั้ม Human | ชนะ |
| ไนน์เอ็นเตอร์เทน อวอร์ดส์ ครั้งที่ 9 | นักร้องกลุ่มแห่งปี | โปเตโต้ | ชนะ |
| งานมอบรางวัล 100 Most Spicy Idols 2013 | ศิลปินกลุ่มร็อคยอดนิยม | โปเตโต้ | ชนะ |
| Seed Awards 2014 | รางวัลศิลปินโชว์ยอดเยี่ยมสุดซี้ดประจำปี | โปเตโต้ | ชนะ |
| Seed Awards 2014 | รางวัลไนน์เอ็นเตอร์เทน อวอร์ดส์ ครั้งที่ 8 | โปเตโต้ | ชนะ |
| Gmember Award 2014 | สุดยอดศิลปินร็อคแห่งปี | โปเตโต้ | ชนะ |
| Gmember Award 2014 | สุดยอดเพลงร็อคแห่งปี | กี่พรุ่งนี้ | ชนะ |
| Daradaily The GREAT Awards | นักร้องชายที่สุดแห่งปี | ทิ้งไว้กลางทาง | ชนะ |
| Maya 2015 | เพลงยอดเยี่ยม | ทิ้งไว้กลางทาง | ชนะ |
| ไนน์เอ็นเตอร์เทน อวอร์ดส์ ครั้งที่ 12 | ศิลปินกลุ่มแห่งปี | โปเตโต้ | ชนะ |
| สีสันอะวอร์ดส์ ครั้งที่ 31 ประจำปี 2562 | เพลงยอดเยี่ยม | ทุกด้านทุกมุม | ชนะ |
| Thailand Zocial Awards 2022 | Best Entertainment on Social Media สาขาศิลปินกลุ่ม | โปเตโต้ | เสนอชื่อเข้าชิง |
การปรากฏตัวของอดีตสมาชิก

การปรากฏตัวของอดีตสมาชิกในวงโปเตโต้นั้น มีการเกิดขึ้นครั้งแรกในคอนเสิร์ต Potato The Real Live Concert โดย บ๋อม ได้ขึ้นไปเป็นแขกรับเชิญพิเศษ ได้ร่วมเล่นเพลง ขอบคุณที่รักกัน กับสมาชิกคนอื่น ๆ เป็นเพลงสุดท้ายของคอนเสิร์ตนี้
ต่อมาได้มีการปรากฏตัวของอดีตสมาชิกในวงโปเตโต้อีกครั้งในมิวสิกวิดีโอเพลง เธอยัง.. ซึ่งอยู่ในอัลบั้ม Human โดย บ๋อม (สุวาทินทร์ วัฒนวิทูกูร) และ โน้ต (นันทไกร ฉ่ำใจหาญ) ได้ปรากฏตัวในตอนท้ายของมิวสิกวิดีโอเพลงดังกล่าว รวมทั้ง นุช (อรนุช ตั้งเดชาวุฒิ) ซึ่งถ่ายคลิปส่งความคิดถึงมาให้กับสมาชิกวง และถูกใส่ลงในเวอร์ชันสำหรับแฟนคลับด้วย
แหล่งข้อมูลอื่น

เว็บไซต์ทางการ
| ด ค กโปเตโต้ |
| --- | --- |
 พัฒน์ชัย ภักดีสู่สุข  ปิยวัฒน์ อนุกูร  ทีฆทัศน์ ทวีอารยกุล  กานต์ อ่ำสุพรรณ ปีย์ชนิตถ์ อ้นอารี  อรนุช ตั้งเดชาวุฒิ  นันทไกร ฉ่ำใจหาญ  สุวาทิน วัฒนวิทูกูร  รัตนพล เก่งเรียน 
สตูดิโออัลบั้ม:  Potato (2544)  Go...On (2546)  Life (2548)  Sense (2550)  Circle (2551)  Human (2554)  CHUDTEEJED (2562) 
อัลบั้มรวมเพลงและ อัลบั้มพิเศษ:  Focus (2547)  The Collection (2549)  Love & Spicy (2550)  Refresh (2551)  The Taste of Potato (2552)  Best of Potato (2554)  Best of Love Songs (2556)  From Then Till Now (2558) 
ซิงเกิล:  "รักเธอไปทุกวัน"  "แชร์ (Share)"  "ไม่รู้จะอธิบายยังไง"  "เธอยัง..."  "ฮู้ ฮู"  "กี่พรุ่งนี้"  "Postcard"  "สมดุล"  "ทิ้งไว้กลางทาง"  "ทิ้งรักลงแม่น้ำ"  "รอย"  "เท่าไหร่ไม่จำ"  " อรุณ" 
ผลงานร่วมกับศิลปินอื่น:  PACK4 (2547)  Covernight Plus: Potato & Big Ass (2556)  Covernight Plus: Potato X NUM KALA (2562) 
บันทึกการแสดงสด:  Spicy Potato ดุ เด็ด เผ็ด มันส์ (2550)  The Real Live (2552)  Live Go On (2554)  POTATO LIVE (2559) 
สารคดี:  On The Way (2556) 
| ด ค กจีนี่เรคอร์ดส |
| --- | --- |
ผู้บริหาร:  วิเชียร ฤกษ์ไพศาล 
ศิลปินในปัจจุบัน:  กวาง เอบีนอร์มัล  กะลา  ขมิ้น กิ่งศักดิ์  เคลียร์  โจอี้ ภูวศิษฐ์  เดอะมูสส์  โนมอร์เทียร์  บอดี้สแลม  บอย พีซเมกเกอร์  บิ๊กแอส  ปั้น แบชเชอร์  ปาล์มมี  เปเปอร์ เพลนส์  โปเตโต้  พลพล  พาราด็อกซ์  เรโทรสเปกต์  ลาบานูน  โลโมโซนิก  เยสเซอร์เดส์  สวีตมัลเล็ต  อินสติงต์ 
คอนเสิร์ต:  จีนี่เฟสต์ 16 ปีแห่งความร็อก (2014)  จีนี่เฟสต์ 19 ปี กว่าจะร็อกเท่าวันนี้ (2018) 
ส่วนเกี่ยวข้อง:  จีราฟเรคอร์ดส  ยีนแล็บ  จีเอ็มเอ็ม แกรมมี่ จีเอ็มเอ็ม มิวสิค 
อัลบั้ม Refresh
เพชรรัตน์ ใหม่ชมภู

| เพชรรัตน์ ใหม่ชมภู |
| --- | --- |

สมาชิกสภาผู้แทนราษฎรจังหวัดเชียงใหม่
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566  (1 ปี 302 วัน)
ก่อนหน้า: ทัศนีย์ บูรณุปกรณ์
 
ข้อมูลส่วนบุคคล
เกิด: 7 สิงหาคม พ.ศ. 2531 (36 ปี) อำเภอเมืองเชียงใหม่ จังหวัดเชียงใหม่
พรรคการเมือง: อนาคตใหม่ (2561–2563) ก้าวไกล (2563–2567) ประชาชน (2567–ปัจจุบัน)
บุพการี: ไพรัช ใหม่ชมภู (บิดา)
ชื่อเล่น: พลอย

เพชรรัตน์ ใหม่ชมภู (เกิด 7 สิงหาคม พ.ศ. 2531) ชื่อเล่น พลอย เป็นสมาชิกสภาผู้แทนราษฎรจังหวัดเชียงใหม่ เป็นบุตรสาวไพรัช ใหม่ชมภู อดีตรองนายกองค์การบริหารส่วนจังหวัดเชียงใหม่
ประวัติ

เพชรรัตน์ ใหม่ชมภู ชื่อเล่น พลอย เกิดเมื่อวันที่ 7 สิงหาคม พ.ศ. 2531 ที่อำเภอเมืองเชียงใหม่ จังหวัดเชียงใหม่ เป็นบุตรสาวของ นายไพรัช ใหม่ชมภู อดีตรองนายกองค์การบริหารส่วนจังหวัดเชียงใหม่ สมัยบุญเลิศ บูรณุปกรณ์
สำเร็จการศึกษาระดับมัธยมศึกษา จากโรงเรียนปรินส์รอยแยลส์วิทยาลัย ระดับปริญญาตรี คณะมนุษยศาสตร์ สาขาวิชาภาษาอังกฤษ จากมหาวิทยาลัยเชียงใหม่ และปริญญาโทสาขาบริหารธุรกิจ จากมหาวิทยาลัยเชียงใหม่
การทำงาน

เพชรรัตน์ เริ่มทำงานการเมืองโดยเข้าร่วมงานกับพรรคอนาคตใหม่ เนื่องจากไม่เห็นด้วยกับรัฐธรรมนูญแห่งราชอาณาจักรไทย พุทธศักราช 2560 และได้ทำกิจกรรมทางการเมืองเรื่อยมา จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อลำดับที่ 90 แต่ไม่ได้รับเลือกตั้ง และมาทำหน้าที่ผู้ช่วยของกุลธิดา รุ่งเรืองเกียรติ ในเวลาต่อมา
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอได้รับมอบหมายให้ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขต 1 ซึ่งเป็นพื้นที่สำคัญในการแข่งขันของพรรคเพื่อไทยที่ตั้งใจจะรักษาที่นั่งไว้ให้ได้ ในที่สุดผลการเลือกตั้งปรากฎว่าเพชรรัตน์ ได้รับเลือกตั้งด้วยคะแนนมากถึงร้อยละ 45 เอาชนะจักรพล ตั้งสุทธิธรรม จากพรรคเพื่อไทย
การทำงาน > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเชียงใหม่ สังกัดพรรคก้าวไกล → พรรคประชาชน